
Szentpéterszeg Község Önkormányzatának Képviselő-testületének

2013. V.14.- i ülésére
Tárgy: Szentpéterszeg Községi Önkormányzat Alföldvíz Zrt. –ben (5600 Békéscsaba, Dobozi út 5.) való részvénytulajdon-szerzésről szóló előterjesztés megvitatása
Előterjesztő: Olajos Mihály polgármester

Tisztelt Képviselő-testület!
A képviselőtestületi üléseken már többször esett szó a víziközmű szolgáltatás várható átalakulásáról. A víziközmű szolgáltatók működési engedélyhez jutásának fontos tényezője lesz a felhasználói egyenérték mutatószám mértéke. Természetesen ezen kívül több más technikai, technológiai, személyzeti, pénzügyi  és adminisztratív feltétel egyidejű teljesülése mellett. 
A kormány ennek megfelelően megalkotta a - az engedélyezési eljárás szabályait is tartalmazó - víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) számú rendeletét.  
Az Önkormányzati víziközmű szolgáltatók önállóságának megőrzése érdekében az Alföldvíz Zrt. tőkeemeléssel kívánja azon önkormányzatoknak a lehetőséget biztosítani a részvényszerzésre, akik ezzel élni kívánnak. A közgyűlésük időpontjáig, azaz 2013. május 15-ig kell, hogy az igények megérkezzenek.  A legkisebb részvénycsomag, amit meg lehet venni 10 db 14.000.- forintos. Ez összességében 140.000.-Ft.
A részvényjegyzéssel élni kívánó Önkormányzatoknak, amennyiben a Hajdú-Bihari Önkormányzatok Vízmű Zrt. nem kap önálló működési engedélyt, abban az esetben a Vízmű Zrt. tulajdonosainak lehetősége lenne rábízás útján üzemeltetési szerződést kötni az Alföldvíz Zrt-vel. Ezzel a lépéssel megtartható a település víziközmű vagyona.
Tisztelt Képviselő-testület!
Tekintettel a fentiekre, kérem, hogy az előterjesztést vitassa meg és döntsön a részvényvásárlás lehetőségéről, valamint annak mértékéről.

Szentpéterszeg, 2013. 05. 09.
                                           
Olajos Mihály  sk 

Polgármester
Határozati javaslat
Szentpéterszeg Község Önkormányzata

Képviselő- testületének

/2013. (..)számú határozata

az Alföldvíz Zrt. –ben (5600 Békéscsaba, Dobozi ú 5.) való

részvénytulajdon-szerzésről

Szentpéterszeg Község Önkormányzatának Képviselő- testülete kifejezi azon szándékát, hogy az Alföldvíz Zrt.-ben tulajdonossá kíván válni, és ennek érdekében …….. db, egyenként 14.000.- Ft névértékű általános jogokat biztosító törzsrészvény – összesen ………...- Ft értékű részvénycsomag – vásárlását határozza el.

A képviselő-testület felhatalmazza Olajos Mihály polgármestert, hogy az Alföldvíz Zrt. felé az önkormányzat részvényvásárlási szándékát jelezze, és jelen határozatban foglaltak végrehajtása érdekében a szükséges intézkedéseket tegye meg.

Felelős: Olajos Mihály polgármester

Határidő: értelem szerint


